
Nos ta den temponan dificil, 
pero no laga niun hende 
bisa bo cu nos no por. 
Nos por y nos 
lo vence e crisis aki. 
Nos lo sali di esaki 
y bin bek na un 
Aruba fuerte cu un 
economia y autonomia 
mas fuerte”, 


FELIZ SIMAN 
Evelyn Wever-Croes 


PROME MINISTER 

Diadomingo 19 di juli 2020 tabata un 
dia scur. Un helicopter di Marina Real 
a crash den lama cerca di Aruba cu 4 
persona a bordo. Dos miembro di marina 
real a wordo rescata, pero e piloto v co- 
piloto a favece. Den nomber di Gobierno 
di Aruba nos ta manda palabranan di 
mas sincero condolencia na famianan di 
e fayecidonan y na henter e cuerpo di 
Marina Real y cu nan por descansa na 
paz. 


Gobierno di Aruba: 
EE 


SIA ba PE 








Zondag 19 juli 2020 was een zwarte dan 
Een helicopter van de Koninklijke Marine 
is verongelukt op zee in de buurt van 
Aruba, met 4 inzittenden. Twee leden van 
de marine hebben het overleefd, echter 
de twee andere leden van de marine 
hebben het niet overleefd. Namens 
de Regering van Aruba wensen wij de 
familieleden van de overledenen, en de 
leden van de Koninklijke Marine veel 
sterkte toe. Mogen zij in vrede rusten. 











Cantidad di casonan positivo pa siman na Aeropuerto ta menos 
cu a premira, apesar cu awe ta registra 2 caso mas. 


Crisis Team y Gobierno ta tuma nota cu tin algun cuidadanonan 
ta expresa nan precupacion pa cu casonan nobo cu ta keda 
regista na nos Aeropuerto di cual uno ta residente y e otro un 
turista. 


Sinembargo esaki no ta un sorpresa pa Gobierno ni tampoco 
Crisis Team, nos expertonan local ta monitor e situacion tur 
dia y nota asina cu e cantidad ta mas cu e premira. Durante cu 


nos frontera tawata sera a traha duro na educa nos comunidad 
riba con mester proteha nan mes y a traha riba structura y 
maneho nobo pa por preveni cu e virus di sigui plama. 


Ta urgi comunidad pa sigui eherce e medidanan di hygiena 
y prevencion unda cu bo por ta, e Crisis Team ta sigui cu 
su maneho pa mantene nos pais mas sigur cu ta posibel. 
Entrante diaranzon lo haci un adaptacion na e tabel di “Ultimo 
informacion” riba e website www.arubacovid19.org pa na un 
manera facil tur informacion relevante ta disponibel. 

MINISTER XIOMARA MADURO 


MINISTER di Finansa, Asuntonan Economico v Cultura 

Minister Xiomara Maduro: 


REINO HULANDES TIN UN CHENS DI ORO 


PA REFL 





Respet y dignidad ta derechonan humano basico. Ningun 
acto sin respet y cu ta pone dignidad di hende y un Pueblo na 
peliger, por wordo yama of considera un chens di oro. 

Pa pone Aruba den un posicion na unda cu mayoria di e 
Pueblo den pleno crisis mester bay sinti e miedo di por bay 
keda sin placa pa por bay cubri su necesidad basico, no ta 


EXIONA 


un acto noble y tampoco etico. Por busca hopi fayo pa purba 
hustifica condicion, ma ningun por tapa e hecho cu e actuacion 
ta contra e derecho basico di un Pueblo y Pais pa wordo trata 
cu respet y dignidad. 


Hopi kizas no ta realisa kico autonomia ta. Pa falta di 
conocemento hopi ta kere cu e ta djies un palabra bieuw, di 
un lucha bieuw, un orguyo infunda of palabra cu politiconan 
ta djies malusa. Ma en realidad, autonomia ta relata na bo 
dignidad como hende. Hasta ora bo ta convaliciente, e ta di 
suma importancia pa bo wordo trata cu respet y cu dignidad, 
sino bo recuperacion lo wordo dificulta. Asina importante respet 
y dignidad ta pa e ser humano. 


E ta keda na cada un di nos, sigur den e constelacion di Reino 
Hulandes, pa para keto un rato y pensa riba kico ta pasando. 
Nos ta ocupa nos mes ta debati riba condicion, riba fayo, ma 
cuanto di nos ta pensa riba e respet y dignidad di e ser humano 
den e momentonan di crisis aki? Esaki ta nos chens di oro pa 
reflexiona. 








Ainda tin oportunidad 
pa registra pa e webinar 
di diahuebs awo, 


“GUIDANCE IN 
WRITING A FARMING 
BUSINESS PLAN” 


Zoom event: 
Dia: Diahuebs, 23-juli-2020 
Ora: 10:00 AM - 11:00 AM 





Participacion ta FREE! 

MINISTER XIOMARA MADURO A REUNI CU 
EHECUTIVONAN DI APFA 


E fondo su grado di cobertura ta suficiente 


Awemainta Minister Maduro a reuni cu ehecutivonan di e fondo 
di pensioenAPFA. E fondo tambe a keda afecta a consecuencia 
di COVID19, pero ya caba a cuminsa recupera di e daño. E 
grado di cobertura a baha, pero pa fin di juni a yega bek na un 
cobertura netto di 103% cu ta e nivel di cobertura na comienso 
di aña 2020. 


Pa mitiga e consecuencia financiero di COVID19 pa e 
participantenan di e fondo, APFA tambe a yuda dunando 
dispensacion di pago di hypotheek y a duna 50% bek di interes 
na e participantenan. Pa futuro APFA a indica cu lo kier sigui 
cu proyectonan den cual ta haci inversion local den desaroyo 
di comunidad por medio di vivienda pagabel. 








Departamento di Impuesto: 


E SIMAN AKI TUR AUTOMOBILISTA CU 
TIN PLACHI DI NUMBER A-65001 TE CU 
A-78000 POR BUSCA NAN PLACHINAN NA 
DEPARTAMENTO DI IMPUESTO 


Mester acudi na e oficina principal 


E siman aki, di dialuna dia 20 di juli te cu diahuebs dia 23 di 
juli, Departamento di Impuesto ta parti plachi di number na 
tur automobilista cu nan number di auto ta entre A-65001 y 
A-78000. Di e forma aki ta duna oportunidad na esnan cu no a 
alcansa pa busca nan plachi di number diasabra ultimo via e 
DIMP DriveThru. 


WALK-IN 

Durante siman e partimento di plachi ta bay segun e sistema di 
'Walk-In'. E contribuyentenan por acudi na e balie ubica den e 
edificio principal na Camacuri; pues no na e oficina anexo unda 
normalmente ta parti e plachinan. Ta pidi tur contribuyente 
pa presenta e documentonan rekeri manera comprobante di 
pago di Departamento di Impuesto y seguro di auto valido na 
momento di busca e plachinan di number. . 


ORARIO DI SERVICIO 

Pa busca e plachinan por acudi den siman di dialuna pa 
diahuebs durante e orario: 7:45 am — 11:30 am y 1:15 pm — 
5:00 pm. Specialmente pa e contribuyentenan cu no a logra 
buca nan plachi number via e DIMP Drive-Thru of Walk-In, 
Departamento di Impuesto ta planea pa habri e oportunidad 
pa busca plach'i number a base di un systema di afspraak. Lo 
comunica esaki mas den detaye unabes cu e preparacionan 





ta cla pa start cu e fase nobo aki. Nos ta pidi tur cliente pa 
sigui nos anuncionan via Facebook pa e ultimo noticianan di 
otorgamento di plach'i number. 


BUSCA BO PLACH'I NUMBER 


Dialuna 20 di juli te cu diahuebs 23 di juli 2020 





Number na turno 


A-65001 te cu A-78000 


Orario 


7:45am - 11:30am y 1:15pm - 5:00pm 























MINISTER ANDIN BIKKER 


MINISTER di Husticia, Seguridad y Migracion 

Minister di Husticia mr. Andin Bikker: 
GUARDA NOS COSTA TA KEDA UN RETO 
DEBI CU FRONTERA DI VENEZUELA TA 

CERA PA SU MESUN CIUDADANONAN 











Prome cu Minister Bikker a bay over 
na e tema di Guarda nos Costa y su 
retonan, e mandatario a felicita e pueblo 
di Colombia cu nan dia nacional. E 
pueblo di Colombia pa decada a duna 
un aporte na comunidad di Aruba y forsa 
laboral y ayudo pa construi Aruba su 
economia. Colombia tambe ta pasando 
den momentonan hopi dificil pa loke ta e 
crisis di Corona y Minister Bikker a desea 
e pueblo di Colombia hopi sabiduría riba 
nan dia nacional y cu Creador por yuda 
nan surpasa e retonan actual. Na mesun 
momento Minister Bikker a desea y 
manda palabra di forsa y condolencia na 
Marina Real y Kustwacht cu a perdida di 
dos colega debi na un accidente trágico 
diadomingo atardi. Un accidente ta 
mustra nos con frágil bida ta. 


Despues e mandatario a bay over na e 
tema di Guarda nos Costa cu ta keda 


un reto debi na cierre di frontera di 
Venezuela pa repatriación di su propio 
ciudadanonan. Pa varios luna e situación 
aki ta trece nos pais y Guarda nos Costa 
retonan sin precedente pasobra antes 
ora di pone un persona in bewaring pa 
deporta, ta den un par di dia of máximo 
un par di siman e persona aki ta keda 
deteni y después deporta pa su pais 
di procedencia. Awor aki, cu e crisis di 
Corona por a experiencia cu no pa siman 
pero pa varios luna caba Venezuela di 
su banda a cera e frontera pa su propio 
ciudadanonan. E situación ey ta dificulta 
enormemente pa repatria e personanan 
aki despues cu a haya nan ta traha ilegal 
ylof cu nan no tin documentoy bou leynan 
vigente mester deporta nan. Un situacion 
asina ta pone un presión enorme pa tanto 
Guarda nos Costa como ful e cadena pa 
mantene orden pa loke ta trata LTU cu ta 
e ley di expulsión y admisión. 


E facilidadnan cu tin actualmente 
obviamente tin cuponan limita pa detene 
personanan cu a falta respet pa leynan 
di admisión y expulsión y e facilidadnan 
aki no ta traha necesariamente pa retene 
personanan pa un periodo hopi largo. 
Los di esey tin personanan cu a sirbi un 
castigo na instituto penitenciario KIA y 
nan ta bin di un luga hopi sigura. Nan 
ta personanan cu a comete crimennan 
violento y antes ora di bay deporta 
e personanan aki, tabata cordina pa 
manera nan sali di KIA, nan ta bay 
aeropuerto mesun dia of e siguiente dia 


pa nan ser deporta pa nan pais di origen. 
Awor aki tin un average di caso 20 
persona cu a caba di sinta nan castigo y 
mester wordo deporta pero nan ta reteni 
pa un temporada caba pasobra awor 
aki no tin vuelo di regreso pa hermana 
pais Venezuela. Después di e huida y e 
intento di hui di e luganan, ta renovando 
y ampliando e facilidad di detención. 
Minister Bikker durante e cumbre di JVO 
di husticia siman pasa, a bolbe haci 
un apelación na su colega Minister di 
Husticia di Hulanda pa den ceno di su 
gobierno haci un apelación na Minister 
Stef Blok pa intermedia cu Venezuela pa 
haya apertura pa repatria e personanan 
cu tin na Guarda nos Costa. 


Tambe pa medio di Minister President 
a haci un apelación pa trece e tema 
aki na atención di Sr. Blok pa repatria e 
personanan aki. Los di esey ta ampliando 
e personal na Guarda nos Costa no 
obstante cu tin retonan presupuestario 
pero e situación sin precedente cu tin 
actualmente y ta experenciando mester 
di ayudo pasobra tin varios persona cu 
no ta documenta y cada bes ta bin mas 
acerca. Pa ampliación di personal na 
GNC ta bay haci overplaatsing urgente y 
Minister Bikker ta spera cu pronto lo bay 
tin apertura di frontera cu Venezuela riba 
nivel diplomático di Reino Hulandes y 
Venezuela pa por deporta e personanan 
y asina yuda baha e presión cu tin 
actualmente na Guarda nos Costa. 

MINISTER DANGUI ODUBER 


MINISTER di Turismo, Salud v Deporte 

Minister Dangui Oduber riba cuadro nacional di salubridad: 


E PANDEMIA DI COVID-19 A DEMONSTRA E 
IMPORTANCIA DI SALUBRIDAD PUBLICO 

















Durante un temporada durante cual e importancia v balor crucial 
pa locual ta salubirdad publico a bira mas evidente, minister 
Dangui Oduber ta anuncia inicio di e proceso di creacion di 
un cuadra strategico national di salubirdad publico. E cuadra 
strategico lo enfoca riba e estado di salubirad publico na Aruba 
durante v despues di e pandemia di COVID-19, como tambe e 
impacto di e pandemia aki riba nos salubridad publico. 


Cu hopi satisfaccion por anuncia cu e cuadra strategico 
nacional lo wordo crea bou di guia di Pan American Health 
Organization (PAHO) den colaboracion cu Departamento di 
Salud (DVG). 


E proceso pa crea un cuadra strategico nacional ta encera; 
evaluacion di e situacion di salubridad publico actual, un 
encuesta, entrevista profundo cu partner y actor cardinal di e 
sector y posibel aplicacion di methodo di SWOT. 


E obhetivo principal di e cuadra strategico nacional ta pa sigui 
crea alineamento den sector di salubirdad publico na unda cu 
ta trata e diferente priodidanan, tambe un analysis di esakinan. 





Adicionalmente por indica cu e cuadro strategico nacional di 
salubridad publico lo ta un proceso pragmatico cu lo wordo 
evalua continuamente den transcurso di tempo. E meta principal 
ta pa na final tin un cuadra strategico nacional colectivo cu lo 
por conduci na un plan di accion actualisa. 


Ta esencial tambe pa indica cu e cuadro nacional lo tene cuenta 
cudiferente plan v maneho existente pa asina crea continuacion 
den e procesonan, evalua esakinan, como tambe reforsa e 
exitonan. Por indica cu e pandemia di COVID-19 tabata un 
momento durante cual e importancia di nos salubridad publico, 
maneho eficiente di esaki, como tambe e trabou incansabel di 
e profesionalnan den e sector aki a keda confirma. 


Minister Dangui Oduber ta caba bisando: den transcurso di e 
lunanan nos dilanti ministerio lo duna mas informacion tocante 
e tema cardininal aki, cu ta nos salud publico, pa nos pais. Di 
e forma aki minister Oduber ta demostra un vision y approach 
diferente pa cu salud publico cu e meta final pa tin un mihor 
cuido den su totalidad na Aruba. 

Renobacion di trapinan di hooiberg a cuminsa na comienso 
di afia 2020 


Den e presupuesto di Tourism Product Enhancement Fund 
di afia pasa 2019 Parlamento di Aruba a aproba renobacion 
di comienso di trapinan na hooiberg, renobacion di e hutnan 
tambe. E deseo ta pa renoba tur e trapinan di comienso te final 
pero limitacion di fondo no a permiti esaki. 


E proyecto di hooiberg a wordo presupuesta cu e proposito 
pa tin un mihor infrastructura pa nos localnan cu ta haci uzo 
di hooiberg pa haci ehercicio y tambe pa crea un atraccion 
turistico pa nos bishitantenan. E proyecto aki a wordo “gegund” 
na final di afia 2019 y a cuminsa na comienso di afia 2020. 
Debi na Covid-19 a trabounan no por a sigui y a wordo para pa 
varios luna cu consequencia cu tawata tin retraso den esaki. 
Recientemente e trabounan a wordo reanuda y e proyecto ta 
den pleno ehecucion na e momentonan aki. 


E ta un bunita proyecto pasobra e trapinan no ta den e mihor 
condicion y tawata tin mester un inversion pa asina drecha e 
trapinan. Parlamento di Aruba tambe na varios ocasion a pidi 
gobierno pa pone atencion na hooiberg. Parlamentario Ricardo 
Croes a menciona esaki na mas cu un ocasion y naturalmente 
nos ta tene cuenta cu deseonan di parlamento di Aruba. 
Fraccionan di MEP, POR y RED tur a sostene e presupuesto 
di TPEF 2019. 


Hooiberg sigur ta un bunita area y tin tur potencial pa bira un 
atraccion turistico y tambe un area cu localnan por disfruta di 
dje. 


Minister Dangui Oduber ta satisfecho con e proyecto ta canando 
y pronto e proyecto aki lo wordo entrega. Ta importante pa 
enfatisa cu ta un proyecto di afia 2019 y un presupuesto aproba 
di afia 2019 cu a cuminsa na comienso di afia 2020. E no ta un 
proyecto nobo cu awor den covid a wordo presupuesta! 


E fondonan di TPEF a demostra un importancia enorme pa 
productonan turistico na Aruba di inversion den mehoracion 
di diferente areanan, prevencion y tambe seguridad. Di e 
forma aki a inverti den boardwalk malmok caminda turistanan 
y localnan por haci uso di dje, a inverti den pier na Rodgers 
Beach, a contribui na Stimami Sterilisami pa sterilisa cachonan 
y pushinan riba caya, a inverti den bouyes nan pa seguridad 
di esnan cu ta landa sinti nan mes mas sigur, ta inverti den 
limpiesa di areanan turistico y tambe e trapinan na hooiberg. 


Pa e afia aki 2020 e presupuesto di TPEF lo ta diferente y 
inversionan limita debi na e hecho cu NO lo tin e entradanan 
di turismo e afia aki manera ta custumber. E efectonan di 














Covid-19 tin consequencianan severo pa e presupuesto 2020 
di TPEF. 


E proyecto di hooiberg ta un otro proyecto di un inversion 
chikito y un impacto grandi pa nos hendenan. 


LIE y 


Dialuna 20 Juli 2020 





Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e aña aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ('voorsteller'). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ev ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di “Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui ma nos comunidad 
mediante trabou boluntario y personanan cu ta destaca 
realmente den nan trabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 

SVB TA INFORMA TUR DUNADO DI TRABOU 
CU DESDE 20 DI JULI POR APLICA PA 
SUBSIDIO DI SALARIO PA LUNA DI JULI, 2020 


SVb ta anuncia cu e periodo pa aplicacion pa subsidio di salario 
pa luna di juli ta cuminsa dialuna awor, dia 20 di juli, 2020. Tur 
dunado di trabou cu ta bin na remarke pa aplica pa subsidio 
di salario ta bay ricibi un notificacion di SVb y despues di ricibi 
esaki nan por yena nan aplicacion den nan portal digital MiSVb. 
Ultimo dia pa aplica pa subsidio di salario pa luna di juli ta 26 
di juli, 2020, fin di dia. 


Tur rekisito pa subsidio di salario a keda mescos pa luna di juli: 
a. E compania a wordo afecta den un forma negativo pa 
motibo di COVID-19; 

2 E compania tin un perdida di entrada premira di por lo 
menos 25% den e luna di e subsidio; 

3. E compania no ta permiti pa retira empleado pa 
motibonan socio-economico; 

4. E compania ta paga e empleado minimal 60% di su 
salario; 

5. E compania v tur empleado ta registra na SVb riba 15 di 
maart 2020; 

6. E compania ta registra na Departamento di Impuesto v 
tin un persoonsnummer; 

d E compania ta cumpli cu pago di impuesto y primanan 
social di e luna corespondiente cu a aplica pa subsidio; 

8. E compania mester aplica pa e subsidio; 

9. E compania a cumbini cu tur trahado un reduccion di 
arbeidsomvang cu por varia entre 0% te cu maximal 40%. 
SVb ta recorda tur dunado di trabou cu pa aplica pa subsidio di 
salario pa luna di juli e dunado di trabou mester a cumpli cu e 
pago di tur prima y seguro social pa luna di mei y juni. SVb ta 
referi aki na e primanan di AZV, AOV/AWW, pensioen general 
di trahado y ZV/OV. Ta e deber di e dunado di trabou pa paga 
e primanan aki. 


Pa e aplicacion mes tambe tin puntonan importante pa e 
dunado di trabou tene na cuenta: 

. E formulario pa e trahadonan firma lo ta disponibel den 
e portal digital MiSVb. Solamente e formulario oficial aki di SVb 
por wordo usa y ta wordo acepta; 

. Dunado di trabou y trahado mester firma e formulario y 
yena e % di reduccion di arbeidsomvang cu a acorda (reduccion 
di min. 0% y max. 40%); 

. Tur documento relaciona cu e aplicacion pa subsidio 
di salario mester wordo uploaded den MiSVb y den un solo 
documento (1 file). SVb no ta acepta documentonan via e-mail; 
. Despues di a upload e formulario cu firma di e trahadonan 


V die dunado di trabou, mester vena e formulario di aplicacion; 
. Despues di yena e formulario di aplicacion, ta primi ariba 
ENTREGA PETICION; 

. Dunado di trabou ta ricibi un confirmacion cu aplicacion 
a keda entrega; 

è No por haci cambio na e peticion despues di a entrega 
e aplicacion asina ta cada dunado di trabou mester tuma su 
tempo pa yena e informacion corecto y sigura su mes cu e ta 
upload e formulario cu firma di e trahadonan corectamente y 
completo den un solo documento (1 file); 


Pago di subsidio di salario pa luna di juli di parti di SVb pa e 
dunado di trabou lo cuminsa entrante 29 di juli, 2020. Dunado 
di trabou ta responsabel pa verifica cu su cuenta di banco ta 
corectamente registra na SVb. 

Pa facilita e proceso di aplicacion y contesta pregunta di 
dunado di trabou y trahado relaciona cu e programa di Subsidio 
di Salario por tuma contacto cu e Service Center via mail na 
loonsubsidie@svbaruba.org. Tambe por subi ariba e pagina di 
SVb www.svbaruba.org y bay na e topico Subsidio di Salario 
(na Doño di Trabou). 

REQUEST FOR EXPRESSION 





OF INTEREST (REOI) 
with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REOI) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 
Additional industrial developments 
at locations still available within the 
Track b) | refinery area, 

e.g. LNG transshipment, petrochemical 


facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 






Track a) 









Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REO! Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Cava Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


* A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


+ A total of 13 MMB of storage capacity; 


: Two Reef berths each with the capacity to handle Ultra 
Large Crude Carriers (ULCC); 


: Approximately 3,750,000 square meters of long lease 
land. 


TIMELINE EXTENDED 


CONTACT| the official REOI Public Notice with registration | REOI 1 & 2 Issue Date: REO! 1 &2 Closing Date: 


and submission details. 


June 8th, 2020 July 31st, 2020 





Disclaimer: no rights can be derived from this publication. Please refer to the REO! Public Notice for all relevant information. 

MESTER PASA DEN TRABOU DURO 
GU DEDICAGION Y DETERMINAGION 
NOS TA LOGRA E EXITO 
GUNOS TA PROPONE 





Gabinete Wever-Croes 


Dialuna 20 Juli 2020 








